Í viðtalu við Dimmalætting hósdagin 16. mai roynir landsstýriskvinnan í almannamálum enn einaferð at renna undan ábyrgdini og ruðuleikanum, sum valdar í eldrarøktini. Í fullum álvara sigur hon, at hon hevur einki innlit í og ei heldur hevur nakra ávirkan á, hvussu út við 400 mió. kr. av landskassans pengum til eldrarøkt verða brúktir. Tí, sigur hon, hennara uppgáva sum landsstýriskvinna er einans at flyta pengar til kommunurnar, sum senda hesar út í tóman heim. Hetta kann eg sum formaður í Kommunusamskipan Føroya og borgarstjóri í Tórshavnar Kommunu ikki lata standa ósvarað. Mikudagin vóru kommunurnar í KSF bodnar til Klaksvíkar í samband við fiskarímessuna Nort Atlantic Fish Fair. Byrjað varð við eini máltíð uppí...